Boris Johnson îi va lăsa viitorului premier "deciziile bugetare majore".
Johnson a dat asigurări că îi va lăsa succesorului său "deciziile bugetare majore". Boris Johnson a subliniat că până la plecarea sa nu va încerca să aplice noi politici sau schimbări de direcţie majore. Succesorul lui Johnson va moşteni dosare economice dificile.
Boris Johnson a dat de înțeles joi că îi va lăsa succesorului său "deciziile bugetare majore", potrivit unui proces-verbal al primei ședințe de cabinet, la câteva ore după anunţul demisiei sale.Potrivit Bloomberg, "El a precizat că guvernul nu va căuta să implementeze noi politici sau să facă schimbări majore de direcție, ci se va concentra mai degrabă pe realizarea agendei pentru care guvernul a fost ales", a precizat biroul lui Johnson.De asemenea, "el a spus că deciziile fiscale majore ar trebui să fie lăsate pentru următorul prim-ministru". De la inflaţia ajunsă la niveluri record şi ajutoarele pentru costul vieţii şi până la riscurile de recesiune şi consecinţele nesfârşite ale Brexit-ului, succesorul lui Johnson va moşteni dosare economice dificile.El va trebui să facă faţă tuturor apelurilor provenite din propria tabără conservatoare de a reduce taxele atât pentru persoanele fizice, cât şi pentru persoanele juridice, în contextul unei creşteri recente a taxelor pentru finanţarea asigurărilor sociale şi al majorării impozitelor pentru companii prevăzută pentru anul viitor.